Obres de repavimentació, reparacions, condicionat i modificació de passos de vianants
18 de juny de 2015

Dins de les obres de repavimentació que està desenvolupant en aquests dies l'Ajuntament, avui dijous 18 i demà divendres 19 es va a procedir al reasfaltat dels trams deteriorats dels carrers Major, Molí i Marquès de Càceres.

En la jornada de dijous es farà el fresat de vores de calçada per encaixar adequadament l'asfalt, el qual s'estendrà el divendres 19. Posteriorment es recreixeran els pous de registre que hagen quedat ocults i es reposarà la pintura viària.

Dins d'aquestes obres s'ha condicionat l'aparcament de l'avinguda Corts Valencianes i s'estan realitzant en zones residencials reparacions de zones de calçada afectades per arrels d'arbrat.

Incloses també en l'actuació es troben les modificacions de diferents passos de vianants elevats del municipi mitjançant l'ampliació de les rampes d'accés i eixida dels mateixos.

La totalitat de les actuacions, amb un pressupost global de 120.000 €, quedarà conclosa abans que acabe el mes de juny.